
ועדת העבודה, הרווחה והבריאות
18/07/2017

הכנסת העשרים
מושב שלישי
<פרוטוקול מס' 584>
מישיבת ועדת העבודה, הרווחה והבריאות
יום שלישי, כ"ד בתמוז התשע"ז (18 ביולי 2017), שעה 10:00
<סדר היום:>
<הצעת חוק הביטוח הלאומי (תיקון מס' 195) (הרחבת ההגדרה "ילד" לעניין ביטוח נפגעי עבודה), התשע"ז-2017>
נכחו:

<חברי הוועדה:> 
אלי אלאלוף – היו"ר
חברי הכנסת:
אורי מקלב
<מוזמנים:> 
	הדיל יונס
	–
	עורכת דין, משרד המשפטים

	רועי ישראל קרת
	–
	המשנה ליועמ"ש, המוסד לביטוח לאומי

	מלי דהרי
	–
	מנהלת תחום זקנה ושארים, המוסד לביטוח לאומי

	אלי יריב
	–
	נציג ההסתדרות החדשה


<ייעוץ משפטי: >
יעל סלנט
<מנהל/ת הוועדה:>
אתי שבתאי
<רישום פרלמנטרי:>
יפעת קדם
<הצעת חוק הביטוח הלאומי (תיקון מס' 196) (הרחבת ההגדרה "ילד" לעניין ביטוח נפגעי עבודה), התשע"ז-2017,  פ/3719/20 כ/713, הצעת ח"כ משה גפני>
<היו"ר אלי אלאלוף:>
אנחנו היום ה-18 ליולי 2017, כ"ד בתמוז התשע"ז, השעה 10:19. אנחנו ביקשנו רביזיה, כדי לתקן את הצעת חוק הביטוח הלאומי (תיקון מס' 196) (הרחבת הגדרת "ילד" לעניין ביטוח נפגעי עבודה), התשע"ז-2017. הצעת החוק המקורית באה על ידי חבר הכנסת מקלב שנמצא פה, וחברים רבים אחרים. אנחנו מציעים רביזיה. אולי תסבירי לנו את הרביזיה.
<יעל סלנט:>
אנחנו מציעים רביזיה די מצומצמת. אנחנו מציעים להתאים את הגדרת "אלמן" להרחבת הגדרת "ילד" בסעיף 252. את ההגדרה "ילד" בסעיף 252 תיקנו בתיקון הקודם שעשינו בנושא הזה לעניין שארים. הרחבנו את הגדרת "ילד" לעניין שארים. בתיקון הנוכחי הרחבנו את הגדרת "ילד" לעניין נפגעי עבודה, אבל ביצענו גם כמה תיקונים נוספים בפרק של השארים. תיקנו את סעיף 260 ואת סעיף 265 של הדמי מחייה. פה אנחנו מבקשים להשלים איזו שהיא נגזרת קטנה שלא תיקנו אותה, וזה להגיד שאלמן הוא גם מי שיש איתו ילד לפי 252(ג1) לעניין סימן ד' של ביטוח שארים בפרק הזיקנה, כדי שיהיה ברור - - 

<היו"ר אלי אלאלוף:>
מה זה "שיש איתו ילד"?

<יעל סלנט:>
שיש איתו ילד לפי ההגדרה המורחבת, לא רק לפי ההגדרה המצומצמת.

<היו"ר אלי אלאלוף:>
מה זה אומר?

<יעל סלנט:>
שיש איתו ילד שלא מלאו לו 20 שנה והוא לומד במוסדות להשכלה גבוהה, או מוסדות להכשרה מקצועית.

<היו"ר אלי אלאלוף:>
מאותה אישה שהתאלמן ממנה?

<יעל סלנט:>
כן. זה איזו שהיא נגזרת שבזמנו, בתיקון ההוא לא טיפלנו בה. גם עכשיו הסבו את תשומת ליבנו לכך שאנחנו נדרשים לעשות את התיקון הזה, כדי שיהיה ברור שאותו אלמן זכאי לקצבה מכוח סימן ד' של ביטוח שארים. אני מבינה שגם אחרי התיקון הזה, להצעת החוק עדיין אין עלות תקציבית. ביקשנו את הערכה מהאוצר, וזה מה שנמסר לנו מהאוצר וגם מהביטוח הלאומי.
<היו"ר אלי אלאלוף:>
יש התייחסות של אנשי הביטוח הלאומי? רועי, בבקשה.
<רועי ישראל קרת:>

התיקון במקור היה ב-238. 
<יעל סלנט:>
לא, ב-252.

<רועי ישראל קרת:>
ב-252?

<יעל סלנט:>
כן.

<היו"ר אלי אלאלוף:>
אין לכם - - ?

<רועי ישראל קרת:>

זה משהו שאנחנו ביקשנו. אנחנו פשוט עשינו את זה בסעיף אחר. הבעיה שאלמן, בשונה מאלמנה שמוגדרת בפרשנות המילונית שלה, מוגדר כאלמן בחוק הביטוח הלאומי רק בתנאים מסוימים. אחד מהתנאים בגילאים מסוימים זה שיש עמו ילד. הילד שדיברנו בו עכשיו עד היום לא נחשב כילד, זאת אומרת, לא איפשר לאביו להיות אלמן, למרות שבשפת היום יום הוא כן התאלמן מאשתו. כדי לתקן את זה צריך להחזיר איזה שהוא תיקון. 

<היו"ר אלי אלאלוף:>
מקובל התיקון?
<רועי ישראל קרת:>
כן, התיקון מקובל.

<היו"ר אלי אלאלוף:>
אז בוא - - אנחנו בעד הרביזיה, חבר הכנסת מקלב? מי בעד הרביזיה, מי נגד?

הצבעה

בעד – פה אחד 

נגד – אין 

נמנעים – אין 

הרביזיה אושרה.
<היו"ר אלי אלאלוף:>
בקשה. אז הרביזיה התקבלה. אז לפי זה - -  

<יעל סלנט:>
עכשיו אנחנו צריכים להצביע על הצעת החוק כמו שהצגנו אותה.

<היו"ר אלי אלאלוף:>
 תציגי את הצעת החוק עוד פעם לפי הניסוח החדש.
<יעל סלנט:>
אנחנו רוצים לתקן בתוך סימן ד' לפרק י"א, בסעיף 252 להוסיף סעיף קטן (ג2): "לעניין סימן זה, יראו כאלמן גם מי שהילד שעמו הוא ילד כאמור בסעיף קטן (ג1)". יחד עם התנאים של 238 אנחנו גם קובעים את הגדרת ילד לפי סעיף 252(ג1), כדי שיהיה ברור שאלמן הוא גם מי שהילד שעמו - בהתקיים התנאים של 238 - הוא ילד לעניין הסימן הזה. 

<היו"ר אלי אלאלוף:>
אוקי, אפשר לקרוא את הניסוח?
<יעל סלנט:>
בסעיף 252 לחוק העיקרי, אחרי סעיף קטן (ג1) יבוא:

"(ג2) לעניין סימן זה, יראו כאלמן גם מי שהילד שעמו הוא ילד כאמור בסעיף קטן (ג1)."

<היו"ר אלי אלאלוף:>
זה בסדר? רועי, זה בסדר?

<רועי ישראל קרת:>
כן, זה בסדר. פשוט היה לנו איזה שהוא גליץ'.

<היו"ר אלי אלאלוף:>
משרד המשפטים, זה בסדר, מקובל?
<הדיל יונס:>
בסדר.
<היו"ר אלי אלאלוף:>
אז מי בעד התיקון ובעד הנוסח החדש, מי נגד?
הצבעה

בעד – פה אחד 

נגד – אין 

נמנעים – אין 

תיקון הנוסח אושר.
<היו"ר אלי אלאלוף:>
הנוסח החדש התקבל. תודה רבה.
<אורי מקלב (יו"ר ועדת המדע והטכנולוגיה):>
רק מילת תודה. תודה מיוחדת. תמיד אומרים תודה, אבל במקרה הזה, כפי שאתה אמרת, הנושא של אלמנות, יתומים - - עכשיו גם אלמנים הכנסנו לעניין הזה. הרצון לעשות טוב, שזה הגיע מהביטוח הלאומי, היועצת המשפטית - זה כבר עבר אותנו כמחוקקים, זה עבר אותנו בתור אנשי המקצוע.
<היו"ר אלי אלאלוף:>
פה אני חייב להגיד שקצת הלכנו יותר רחוק מההלכה, כי בדרך כלל זה יתומים ואלמנות. 
<אורי מקלב (יו"ר ועדת המדע והטכנולוגיה):>
עזוב, כאן אנחנו הרחבנו. בדורנו גם אלמנים - - 
<היו"ר אלי אלאלוף:>
בלי להתיימר, חס וחלילה, לתקן הלכה, אבל פה הלכנו קצת יותר מזה.

<אורי מקלב (יו"ר ועדת המדע והטכנולוגיה):>
אני רוצה להגיד לך, אדוני היושב-ראש, שהייתי בסוף שבוע שעבר בניחום אבלים. יהודי צעיר שנפטר והשאיר 4 יתומים. שם יש בין 18 ל-20. שלושה הם בין 18 ל-20. גרים בבית בירושלים. כל הסלון הוא כזה גודל. העניות נמצאת שם, המינימאליות נמצאת שם. כנראה הוא גם לא יכול הרבה לעבוד. נפטר אחרי - - השאיר - - הבת נישאה תוך כדי שכבר - - הבת הראשונה - - לאורך השנים - - אומר לי יהודה שהם יזכו גם להרוויח דמי מחייה. היה לנו סיפוק בהרגשה שאנחנו  עושים דברים מאוד מאוד חשובים.
<היו"ר אלי אלאלוף:>
תודה, הצדק החברתי.  תודה לכם, הישיבה נעולה.

<הישיבה ננעלה בשעה 10:30.>

